Engleski Liga-kup
Engleski Liga kup (engleski: EFL Cup / Football League Cup) ili skraćeno Liga kup, trenutno poznatiji kao Carabao Cup je englesko nogometno takmičenje. U kupu učestvuju 92 kluba, 20 klubova iz Premijer lige i 72 kluba iz Football League (2-4 liga). Pobjednik obezbeđuje učešće u Evropskoj ligi. Igra se po jednostrukom kup sistemu (jedna utakmica gdje poraženi ispada), osim u polufinalu, kada se igraju dvije utakmice. Takmičenje se održava od 1961. godine, a najuspješniji klub je Liverpool sa deset titula. Liga kup je manje prestižan od FA kupa, pa često veliki klubovi iz Premijer lige igraju sa rezervnom ekipom, tako da se često dešava da nižerazredni klubovi pobjeđuju premijerligaše. Finalne utakmice su se od sezone 1966/67. igrale na starom Wembleyu, a od 2001. do 2008. se igralo na stadionu Millennium, dok se od 2008. igra na novom Wembleyu. Liga kup je zavisno od sponzora nosio različita imena: